b'\n_START_ARTICLE_\nDauno sindromas\n_START_PARAGRAPH_\nDauno sindromas (Dauno liga) kitaip dar \xc5\xbeinoma kaip Trisomija 21 \xe2\x80\x93 genetinis sutrikimas, kurio prie\xc5\xbeastis yra 21 chromosomos trisomija, tai rei\xc5\xa1kia, kad 21 chromosoma yra patrigub\xc4\x97jusi. Paprastai chromosomos turi dvi chromatides, tai yra dvi dalis, i\xc5\xa1 kuri\xc5\xb3 susidaro X formos chromosoma, trisomijos atveju X formos nebelieka ir atsiranda pavien\xc4\x97s trys chromosomos\xc2\xa0\xe2\x80\x93 chromatid\xc4\x97s. Taip suardoma nat\xc5\xabrali genetin\xc4\x97s informacijos tvarka. Trisomija yra bene da\xc5\xbeniausias apsigimimas tarp \xc5\xbemoni\xc5\xb3._NEWLINE_\xc5\xa0i liga pasirei\xc5\xa1kia v\xc4\x97luojan\xc4\x8di\xc5\xb3 pa\xc5\xbeinimo geb\xc4\x97jim\xc5\xb3 vystymusi\xc2\xa0\xe2\x80\x93 protiniu atsilikimu (Mental retardation or MR) bei sutrikusiu arba v\xc4\x97luojan\xc4\x8diu fiziniu augimu. Labai ai\xc5\xa1kiai \xc5\xa1i liga yra skiriama pagal pakitusius veido bruo\xc5\xbeus._NEWLINE_Suaugusi\xc5\xb3 \xc5\xbemoni\xc5\xb3 su Dauno sindromu vidutinis IQ koeficientas lygus apie 50, kai vidutinio suaugusio be sutrikim\xc5\xb3 jis lygus apie 100. Protinis atsilikimas istori\xc5\xa1kai apibr\xc4\x97\xc5\xbeiamas kai IQ koeficientas siekia 70 ir \xc5\xbeemiau. Didel\xc4\x97 dalis \xc5\xbemoni\xc5\xb3 sergantys Dauno sindromu turi sunkaus laipsnio protin\xc4\x99 negali\xc4\x85.\n_START_SECTION_\nIstorija\n_START_PARAGRAPH_\n\xc5\xa0i liga Dauno sindromu pavadinta brit\xc5\xb3 gydytojo John Langdon Down, kuris lig\xc4\x85 apra\xc5\xa1\xc4\x97 1866\xc2\xa0m., garbei. Ta\xc4\x8diau \xc5\xa1io sindromo klinikin\xc4\x97 i\xc5\xa1rai\xc5\xa1ka buvo apra\xc5\xa1yta kiek anks\xc4\x8diau Jean Etienne Dominique Esquirol 1838\xc2\xa0m. ir Edouard Seguin 1844\xc2\xa0m. Dauno sindromas kaip 21 chromosomos trisomija buvo \xc4\xafvardintas Dr. J\xc3\xa9r\xc3\xb4me Lejeune 1959\xc2\xa0m._NEWLINE_Spalio 20 d. minima Nacionalin\xc4\x97 Dauno sindromo diena. Lietuvoje Higienos instituto Sveikatos informacijos centras, remdamasis naujausiais \xe2\x80\x9eSveidros\xe2\x80\x9c duomenimis, pa\xc5\xbeymi, kad chromosom\xc5\xb3 anomalijomis (Dauno sindromas \xc4\xaf \xc5\xa1i\xc4\x85 klasifikacij\xc4\x85 \xc4\xaftrauktas) sergan\xc4\x8di\xc5\xb3j\xc5\xb3 2010\xc2\xa0m. u\xc5\xberegistruota 737 (0\xe2\x80\x9317\xc2\xa0m.\xc2\xa0\xe2\x80\x93 456 asmenys; 18\xc2\xa0m. ir daugiau\xc2\xa0\xe2\x80\x93 281). I\xc5\xa1 j\xc5\xb3 79 (0\xe2\x80\x9317\xc2\xa0m. am\xc5\xbeiaus\xc2\xa0\xe2\x80\x93 78) gydyti stacionare ir 9 j\xc5\xb3 mir\xc4\x99.\n_START_SECTION_\nFaktai\n_START_PARAGRAPH_\nTai kad vaikas serga Dauno sindromu galima su\xc5\xbeinoti dar prie\xc5\xa1 jam gimstant ap\xc5\xbei\xc5\xabrint n\xc4\x97\xc5\xa1\xc4\x8di\xc4\x85j\xc4\x85, taip pat ir po gimimo. Vienu ar kitu atveju reikalingi citogeniniai tyrimai. N\xc4\x97\xc5\xa1tumai, kuriems diagnozuotas Dauno sindromas neretai yra nutraukiami. Nustatyta, jog rizika pagimdyti Dauno liga sergant\xc4\xaf vaik\xc4\x85 did\xc4\x97ja moterims nuo 35\xe2\x80\x9340\xc2\xa0m.\n_START_SECTION_\nIntegravimasis\n_START_PARAGRAPH_\nDauguma vaik\xc5\xb3, sergan\xc4\x8di\xc5\xb3 Dauno sindromu, ugdomi paprastose mokyklose, o kiti reikalauja speciali\xc5\xb3 ugdymo \xc4\xafstaig\xc5\xb3. Dauguma vaik\xc5\xb3 su Dauno sindromu, baig\xc4\x99 mokykl\xc4\x85, nor\xc4\x97t\xc5\xb3 studijuoti, ta\xc4\x8diau Lietuvoje n\xc4\x97ra pakankamai s\xc4\x85lyg\xc5\xb3, kad auk\xc5\xa1tasis i\xc5\xa1silavinimas b\xc5\xabt\xc5\xb3 pritaikytas protin\xc4\x99 negali\xc4\x85 turintiems \xc5\xbemon\xc4\x97ms._NEWLINE_Pasaulyje \xc5\xbemon\xc4\x97s sergantys Dauno sindromu gali \xc4\xafsidarbinti, tur\xc4\x97ti gerai apmokam\xc4\x85 darb\xc4\x85, ta\xc4\x8diau yra ir didel\xc4\x97 dalis toki\xc5\xb3, kurie reikalauja kur kas labiau pritaikyt\xc5\xb3 s\xc4\x85lyg\xc5\xb3, kad jie gal\xc4\x97t\xc5\xb3 dirbti.\n_START_SECTION_\nAbortas\n_START_PARAGRAPH_\nI\xc5\xa1sityrus, jog vaikas gims su Dauno sindromu, da\xc5\xbeniausiai tokie n\xc4\x97\xc5\xa1tumai nutraukiami. Apie 98\xc2\xa0% JK n\xc4\x97\xc5\xa1tum\xc5\xb3, kuriems buvo diagnozuotas Dauno sindromas buvo nutraukti.\n_START_SECTION_\nGydymas\n_START_PARAGRAPH_\nTokiems \xc5\xbemon\xc4\x97ms galima pad\xc4\x97ti tik bandant suma\xc5\xbeinti simptom\xc5\xb3 keliamus nepatogumus. Tam pasitelkiami plastikos specialistai, taip pat bandoma kiek \xc4\xafmanoma daugiau lavinti protinius sugeb\xc4\x97jimus.'